Weltschmerz

Weltschmerz (njem. svjetska bol) popularni je izraz koji je prvi uveo njemački pisac Jean Paul, a dovodi se u vezu sa romantičarima s kraja 18. i početka 19. stoljeća.

Tim imenom pokušalo se objasniti i opisati kolektivni osjećaj žalosti i bespomoćnosti koji je u to vrijeme zahvatio hiljade mladih ljudi, pretežno umjetnika i intelektualaca. Riječ je o sentimentalnom i bolećivom osjećanju cijele jedne generacije, a što je bila njihova reakcija (i izraz bespomoćnosti) pred zlom, nepravdom i besmislenošću koji su, kako im se činilo, obilježavali svijet u kojem žive. Mladi ljudi, najčešće pod "utjecajem" poezije, snažno su podlijegali "svjetskom bolu" te ga se nerijetko rješavali na najgori i najjednostavniji mogući način – samoubistvom. Svjetska bol vrlo se često prepoznaje u književnim djelima nastalim u spomenutom periodu kao jedan od glavnih motiva. Tu spadaju djela poput Goetheovih Jada mladog Werthera ili Byronove poezije te tzv. "bajronovski junak", arhetip protagonista koji je melanholičan, usamljen i buntovan.

 Također pogledajte 
 Melanholija
 Nihilizam
 Sturm und Drang

 Reference 

Kategorija:Književni pojmovi
Kategorija:Melanholija
Kategorija:Filozofski pesimizam